### Resumé

Vejle Kommune har i budget 2025 - 2028 afsat 40 mio. til en ny event- og festivalplads nord for Jelling. En ny festivalplads vil bl.a. sikre Jelling Musikfestivals fortsatte udviklingsmuligheder i fremtiden og forbedre de logiske og tekniske forhold. Der er igangsat planlægning herunder lokalplan, miljøvurdering, skitseprojektering mv. Der søges en anlægsbevilling på 3,9 mio.kr til færdiggørelse af den igangsatte planlægning herunder en miljøkonsekvensvurdering, Jasmin Pedersen impact assesment, arkæologiske undersøgelser samt udbud og detailprojekt for anlægsarbejderne.

### Sagsfremstilling

Vejle Kommune har i samarbejde med Jelling Musikfestival afsluttet udarbejdelse af masterplan for en ny festivalplads nord for [adresse] i Jelling, hvor kommunen ejer 44 ha landbrugsjord. Arealet bliver anlagt som en rekreativ park, der kan benyttes af offentligheden hele året. Jelling festival lejer arealet i perioden omkring afholdelse af Jelling Musikfestival. Det forventes at første festival kan afholdes på den nye plads i 2029.

Lokalplanarbejdet er i gang og forventes afsluttet medio 2026, hvorefter anlægsarbejderne kan igangsættes.

Arkæologiske undersøgelser forventes at blive igangsat juni-juli 2025.

Miljøkonsekvensundersøgelserne (MKV) er i gang og forventes afsluttet medio 2026. Kulturarvstyrelsen har bedt om at der bliver lavet en Heritage Impact Assessment (HAI) rapport. Denne rapport bliver indarbejdet i MKV’en, men vil derudover blive udarbejdet som en selvstændig rapport på engelsk til høring i [adresse], der i 1994 besluttede at monumentområdet blev optaget på UNESCO’s liste over verdensarv.

Der søges en anlægsbevilling på 3,9 mio. kr. fra pulje til ny event og festivalplads.

### Økonomi

![](data:image/jpeg;base64...)

**Opsummering af bevillingsmæssige konsekvenser:**

Sagen medfører, at der gives anlægsbevilling til en udgift på 3,9 mio. kr.  Udgiften finansieres af det til formålet afsatte rådighedsbeløb i 2025 på 8 mio. kr.

**Høring:**

Centralt Budget har ingen bemærkninger af bevillingsmæssig karakter.

### Klima og resiliensvurdering

Klima- og miljøopgaven omfatter hovedsagelig omdannelse af landbrugsarealer til naturområde med parklignede karakter. Arealet vil blive beplantet og græsbeklædt med fokus på størst muligt biodiversitet til fordel for planter og dyr.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 1. april 2025, punkt 55:

at de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Kultur- og Idrætsudvalget, den 1. april 2025, punkt 55:

Anbefales.

Erling Overgaard og Oskar Johnsen deltog ikke i sagens behandling.

#### Beslutning fra Økonomiudvalget, den 19. maj 2025, punkt 138:

Anbefales.

### Beslutning

Godkendt.